|  |
| --- |
| Møteprotokoll med saksliste |
| Møtetidspunkt | Fredag 06.09.2024 kl. 12.00-15.00 |
| Møtested: | Digitalt på Teams  |
|  |  |
| Møtedeltakere: |  |
|  Fylkesledelse: | Ida Høiby og Åsmund P. Gravdal. |
|  Fylkesstyremedlemmer: | Pia Katrin SøbergTone AmundgaardTone Bekken SolhaugBenedicte LånkeTrond Balstad Elin Svenning Marte Nicolaysen   |
|  Øvrige: |  |
|  |  |
| Forfall: | Marita Hauge Pedersen Inger AmbTonje Sneve StrandheimOddbjørn Flaa |
| Referent: | Therese Bråten |
| *Distribuert til: Alle fylkesstyremedlemmer og varamedlemmer, samt ansatte ved kontoret.* |

# Fylkesstyremøte 06.09.2024

## Sak 16/2024 ​Høringsinnspill totalrevisjon vedtekter for fylkesstyret i NSF Innlandet. ​

|  |  |
| --- | --- |
| **Kommentarer:** | Fylkesstyret Innlandet har gjennomført høring av totalrevisjonen, ved å invitere til bred involvering fra HTV og delegatene til ekstraordinært landsmøte. Innspillene danner grunnlaget for det som fylkesstyret har vedtatt som sitt høringsinnspill. 4.1 Struktur og øvrig regelsett.• Fylkesstyret støtter den nye strukturen. Den nye strukturen er mer oversiktlig, og det er ryddet hensiktsmessig i de 3 delene. Lik inndeling av kapitlene gjør at det lettere å finne frem i vedtekten. • Fylkesstyret etterspør og anbefaler at det kommer en klar definisjon på de ulike begrepene reglement, retningslinje og instruks til det ekstraordinære landsmøtet. • Fylkesstyret anbefaler at det til bør foreligge en presisering/beskrivelse av den vurderingen som er gjort når innhold har blitt flyttet ut av mandat til en retningslinje/instruks. Innspill fra fylkesstyret på beslutninger hvor det er bestemt at noe tas ut av vedtektene og over i andre regelsett (reglement/retningslinjer/instruks):• Retningslinje for innsending av landsmøtesaker. Fylkesstyret støtter utarbeidelse av retningslinje for innsending av landsmøte saker, og at dette vedtas av landsmøte slik det er beskrevet i forslaget. • Mandat og styreinstruks for forbundsstyret.Vi kan se at mandatet som er beskrevet i dagens vedtekter er veldig omfattende, og enig i at noe av dette kan tas ut i en separat styreinstruks. Mandatet i vedtektene må allikevel være såpass dekkende at de sikrer medlemsdemokratiet, slik at innmeldte saker blir formelt saksbehandlet. Vi mener at det er landsmøtet som skal vedta styreinstruksen.En del av fylkesstyret mener at forbundsstyrets mandat er så viktig for organisasjonen at disse i sin helhet bør stå i vedtektene.Dispensasjon fra vedtekter er det naturlig med 2/3 flertall. Dispensasjon fra vedtekter bør kun brukes unntaksvis. Fylkesstyret lurer på hva som er grunnlaget for ordlyden i pkt. 1 og 4, der begrepene tilsyn og instruksjonsrett er beskrevet. Fylkesstyret stiller spørsmål til om ikke det vil være å blande seg inn i LM-vedtak og generalsekretæren sitt ansvar. §8-6-1 er ordrett nevnt i både styreinstruksen og vedtektene.Vi støtter at lederen for rådet for sykepleieetikk skal være et heltidsverv lønnet av NSF.• Valgreglement. Vi støtter at det utarbeides egne valgreglement for ulike verv i organisasjonen. Dette må ligge enkelt i vedtekten med digitale lenker. Vi mener valgreglementet må vedtas av landsmøtet. Valgreglementet må gi tidsmessig fleksibilitet i virksomheter med tre nivå av valg for tillitsvalgte der det skjer valg av ansattrepresentant. • Fylkesstyrets mandat. Vi er enig i at det er hensiktsmessig at deler av fylkesstyrets mandat er i retningslinje. Dagens mandat er stort og det gis liten rom for egne prioritering av aktiviteter.Vi er ikke enig i at setningen “fylkesstyret vedtar ytterligere politiske tiltak i samsvar med lokale forhold, prioriteringer, og medlemmenes/tillitsvalgte behov “er i retningslinjen til fylkesstyret. Dette bør være i mandatet i vedtektene. • Retningslinje for tillitsvalgte. Vi er enige i at handlingsplan og beretning for HTV områdene skal ut av vedtektene og inn i en retningslinje. Vi er derimot usikre på hvem som skal bestemme innholdet i retningslinjen, fordi det må være samsvar mellom oppgaver og ressursene i HTV områdene. I små HTV områder har våre tillitsvalgte lite frikjøp til å utføre oppgaver i en retningslinje. Fylkesstyrets tilbakemelding på hvem som skal vedta disse regelsettene; forbundsstyret, landsmøte eller eventuelt en kombinasjon?Fylkesstyret er delt i meningen om retningslinjer skal vedtas av landsmøte eller forbundsstyret:• Alle av organisasjonens førende dokumenter, vedtekter, instrukser, reglement og retningslinjer skal vedtas på landsmøtet. • Alt av vedtekter, mandater og instrukser skal vedtas av landsmøte, mens ikke juridisk bindende retningslinjer kan vedtas av forbundsstyret og (fylkesstyre HTV områder) 4.2 Til kapittel 1 (formål). Fylkesstyret støtter endringen av formålet. Det fremstår tydeligere og bedre formulert ved at det er gjort en redaksjonell oppstramming og spissing. Noen i fylkesstyret etterspør sykepleierstudent i formålet. Medlemsrettigheter er ikke nevnt. NSF har juridisk bistand, en TV ordning og faglige medlemsfordeler. Fylkesstyret stiller spørsmål til: er rettighetene “utelatt” fra vedtektene på bakgrunn av at ikke alle får juridisk bistand, at det ikke er TV i alle HTV området og for at ikke alle får stipend?Under §1-2, kulepunkt 3, foreslås det å endre til ‘’Organisasjonen skal arbeide for medlemmenes sykepleiepolitiske interesser’’. På den måten sikrer organisasjonen seg fra å ikke ha et vedtak som sier at organisasjonen skal arbeide for alle interesser sykepleierne har, uavhengig om det har sammenheng med yrket som sykepleier.4.3. Til kapittel 5 (habilitet). Fylkesstyret vil at vedtektene skal henvises til forvaltningsloven. Vi tenker det kan være lurt å beholde punkt 4 i forslaget til habilitets tekst.  4.4 Til kapittel 9 (kontrollutvalgets mandat).Fylkesstyret støtter forslaget om at hele mandatet til kontrollutvalget står i vedtekter og ikke flyttes til retningslinje. Kontrollutvalgets mandat må ligge i vedtektene, for å sikre at arbeidet i kontrollutvalget forblir uavhengig. Forbundsstyret skal ikke bestemme hvordan kontrollutvalget skal kontrollere dem. Kontrollutvalget skal sikres tilgang til alle nødvendige dokumenter. Fylkesstyret har følgende spørsmål til prosjektgruppen:• Bør utvalget også velge 1.vara i kontrollutvalgets sammensetning, med møterett til kontrollutvalgets møter? • Hva gjøres ved stemmelikhet? Har leder dobbelt stemme? • Kontakt med revisor.4.5.Til kapittel 11 og kapittel 13 (tidspunkt for fylkesmøter).Fylkesstyret støtter ikke det nye forslaget til valg på fylkesmøtene som beskrevet. Vi mener det er riktig å beholde dagens valgordning hvert 4 år med valg av fylkesstyret og delegater til LM. Fylkesstyret ønsker en mer presis formulering i mandatet til fylkesmøte §11-3 pkt. 2 «Fylkesmøte behandler og treffer vedtak i politiske saker for fylkets medlemmer.’’Forutsatt valg hvert 4 år mener en del av fylkesstyret at fylkesmøtet kan avholdes tidligere enn i dagens vedtekter, mens en annen del mener at fylkesmøte kan være slik som i dag og heller justere andre forhold som frist for innsendelse av LM sakene. 4.6. Til kapittel 12 (fylkesstyrets sammensetning). Innlandet er Norges største fylket i areal, men ikke fylket med flest medlemmer. Fylkesstyret mener geografi og antall kommuner/arbeidsplasser også må være veiledende når antall fylkesstyremedlemmer skal bestemmes. Fylkesstyret mener at dagens antall fylkesstyremedlemmer er et minimum for å ha representasjon fra hele fylket. Hvis det skal reduseres antall fylkesstyremedlemmer med mulighet for å søke om flere fylkesstyremedlemmer, mener vi at antall kommuner også bør vurderes som et kriterium.I §12-3 nestleder fravær mener vi at det bør være samme bestemmelse som ved fylkesleders fravær. For øvrig støttes forslaget om å redusere antall student- og faggrupperepresentanter. 4.7. Til kapittel 12 og kapittel 21 (fylkesleder/administrativ leder).Fylkesleder er politisk leder. Spesifisere som i gamle vedtekter. 4.8.Til kapittel 12 (arbeidsutvalg i fylket). Fylkesstyret Innlandet har tradisjon for arbeidsutvalg, og ser god nytte i dette. Erfarer at dette er en hensiktsmessig måte å jobbe på, og det bør være likt i alle fylker. Fylkesstyret støtter forslaget om at alle fylker skal ha et arbeidsutvalg. Vi anbefaler at arbeidsutvalget skal utvides til å bestå av 2 medlemmer i tillegg til leder og nestleder. AU er beslutningsdyktig når 3 medlemmer er tilstede.4.9.Til kapittel 15 (virksomheten). Fylkesstyret mener begrepet ‘’virksomheten’’ er mest treffende, da dette begrepet også brukes av arbeidsgiver. Det er allikevel verdt å merke seg at ulike arbeidsgivere har ulik betydning av begrepet, så ‘’virksomhet’’ er ikke perfekt, men det nærmeste vi kommer. 4.10. Til kapittel 21 (administrativ leder i fylket). Fylkesstyret støtter at funksjonen til administrativ leder er ny bestemmelse i vedtektene. Fylkesstyret er samlet i å støtte at vedtektene beskriver administrativ leder punkt 1-3. Fylkesstyret er delt i spørsmålet om den nye bestemmelsen gir en god nok rolleavklaring mellom fylkesleder og administrativ leder. Fylkesstyret gir tilbakemelding om at denne rolleavklaring må være god da det er brukt mye tid på akkurat dette etter landsmøtet i 2019. Den delen av fylkesstyret som mener den nye bestemmelsen er uklar opplever at punkt 4 ikke beskriver godt nok ansvarsforholdet mellom administrativ side opp mot fylkesleder, og etterlyser følgende: • Tydeliggjøring og avklaring av hvordan fylkesstyrets handlingsplan blir effektivisert til både fylkesleder og administrativ leder. Det må fremheves at det er fylkesstyrets mål som skal være styrende for samarbeidet mellom administrativ leder og fylkesleder. • Er det tydelig hvordan fylkesstyrets handlingsplan blir effektuert av både fylkesleder og administrativ leder? • Speiler vedtektene i tilstrekkelig grad at politisk ledelse får den støtten de trenger for å drive politisk arbeid? • Det bør gå klarere frem hvem som er lederen for kontoret. • Ønsker NSF en styrking av det politiske eller den byråkratiske/administrative aktiviteten i fylket? 4.11. Øvrig.• Innsending av landsmøtesaker.Vi støtter at også Sentralt fagforum og NSF Student skal kunne fremme saker til Landsmøtet. • Fylkesstyret savner en beskrivelse av NSF sin administrasjon som hos blant annet Politiets Fellesforbund, og punktet forbundskontor. • Det er heller ikke beskrevet noe rundt varsling. • En del av fylkesstyret stiller spørsmål til hvorfor samhandlingskonferansen står i vedtektene og ikke i en styreinstruks.• En del av fylkesstyret etterlyser det lokale samarbeidet med faggrupper, NSFs student og hovedtillitsvalgte som et punkt i retningslinjen. |
| **Vedtak** | Fylkesstyret vedtar høringsinnspillet slik det foreligger i protokollen. Fylkesledelsen sender protokollen inn til prosjektgruppen før høringsfristen 13. september 2024.  |
|  | **Beslutning:** Enstemmig vedtatt.  |

## Sak III Orienteringer.

|  |  |
| --- | --- |
| **Kommentarer:** | Dato for neste fylkesstyremøte.Neste fylkesstyremøte er planlagt 17. og 18. oktober 2024. Nå har fristen for budsjett kommet, og den er satt til 18. oktober 2024.  |
| **Vedtak:** | Neste fylkesstyremøte blir 8.-9. oktober 2024 kl. 12.00 dag en til kl. 15.00 dag to.  |
|  | **Beslutning:** Saken tatt til orientering.  |